鄭常，字子元，滎陽郡開封縣（今河南省開封市祥符區）人，出自滎陽鄭氏南祖，西魏、北周官員。 生平 鄭常深入的研究學問，很有做官的稱譽。大統三年（537 年），鄭常和父親鄭頊一同在華陽起兵，支援西魏，獲授永安縣開國男、輔國將軍，投入宇文泰幕府擔任帳內都督，參與圍困金墉城和河橋之戰，都有戰功，升任平東將軍、帥都督。大統十五年（549 年），鄭常承襲了父親的爵位魏昌縣開國伯，轉任大都督。魏後三年（553 年），鄭常加號使持節、車騎大將軍、儀同三司，晉爵為廣饒縣開國公，食邑五百戶。保定三年（563 年），鄭常出任都督羅州諸軍事、羅州刺史，仍領金州軍隊，在文谷路接應上庸公陸騰。建德四年（575 年），鄭常升任使持節、開府儀同大將軍。當年年末，周武帝宇文邕進攻北齊，鄭常立下戰功，升任使持節、上開府，增加食邑五百戶，賜姓宇文氏，同年升任使持節、督東徐州諸軍事、徐州刺史。宣政元年（578 年），鄭常出任都督南兗州諸軍事、南兗州刺史。大象元年（579 年），鄭常去世，虛歲六十三，朝廷贈予鄭常原本的官職，加贈郢鄯陝三州諸軍事、郢州刺史。大象二年一月十日（580 年 2 月 11 日）歸葬於滎陽某山家族舊墓《周書卷十四列傳第六》：子常，字子元。頗涉學，有當官譽。歷撫軍將軍、通直散騎常侍、司皮下大夫，遷信東徐南兗三州刺史。以立義及累戰功，授上開府、儀同大將軍，賜爵饒陽侯。卒，贈本官，加郢鄯陝三州諸軍事、郢州刺史。子神符。《文苑英華九百四十七周大將軍上開府廣饒公鄭常墓誌銘》：公諱常，字某，滎陽人也。周宣王之弟，初封其國；鄭穆公之孫，始成其姓。祖思慶，建威將軍、山陽太守。考頊，儀同三司、豫州刺史。南陽坐嘯，值此此君；西河建隼，逢斯刺舉。公侯繼踵，冠冕連鑣，可得而言，傳於史籍。 公髫齔知禮，早年馳譽，就經黌舍，略見書堂，習武兵欄，偏知劍術。雖復年猶小學，已為儒者所稱；位在偏裨，即入將軍之賞。大統三年，起義華陽，授永安縣開國男。 文皇帝霸跡初基，英雄輻輳。公仗劍轅門，潁川從我。洛城逆戰，壯於白馬之兵；河橋解圍，勇於烏林之策。授平東將軍、帥都督。襲父封。魏後二年，授持節、車騎大將軍、儀同三司。車騎用郭淮之勳。儀同取王沈之貴，公之此授，僉曰得人。進爵廣饒縣公，邑千戶。保定三年，授使持節、都督遷州諸軍事、遷州刺史。即總領金州兵馬之兵開拓北戎。高山尋雲，深谷無景，梯繩乃上，浮竹裁通，閩越影向，句吳聲勢。公出戰短兵，並皆奔北，瓦解冰碎，山空谷靜。授持節、開府儀同大將軍。柏梁高宴，有大將軍之詩；幕府初開，有平陵侯之國。比之今日，豈可同年而語哉！自是使車被之繡服，風謠是察，刑政是觀。公露節東驅，風奔群盜，埋輪當路，威振中原。 武皇帝有盟津之師，以公為中權之勁，外從決勝，內侍軍謀。及文軌既同，旃旌已偃，司勳行賞，軍吏舉功，乃授使持節、上開府，增邑五百戶。賜姓宇文，與國同乘之榮；周之宗盟，非復異姓之後。蕃屏是寄，隆寵所歸，公室無疏，此之謂矣。九州都督，須得其才；千里諸侯，實俟其政。乃為使持節、都督東徐州諸軍事、徐州刺史。尋遷南兗州諸軍事、南兗州刺史。公頻總六條，再勞十部，俗變風移，人懷吏畏。滯穗遺秉，有利疲人；山桑野蠶，足充貢賦。化被殊俗，威行鄰境，奏事京師，四方第一。謂真刺史，其在斯乎？春秋未高，奄然遘疾。以大象元年薨於州鎮，時年六十三。嗚呼哀哉！吏人扳慕，飛走變色，河、濟輟舂，淮、沂市罷。以今年歸葬於滎陽之山，詔贈某官，禮也。嗟陵谷之貿遷，懼徽猷之永遠，地久天長，敢鐫貞石。銘曰： 荊、河惟豫，洛食之本。水繞滎波，山斜陸渾。德星猶照，祥風未遠。代不乏賢，文無闕袞。公之生也，實降英靈，忠為德本，孝稟天經。觀書虎館，學劍龍亭。雕弓偃月，行馬流星。置陣黎陽，麾兵官渡。平陰聽烏，馬陵書樹。氣視回津，星佔飛步。火斷羌營，沙崩賊路。及驅犀節，乃牧雄州。吏不驚犬，人無喘牛。西蠶得歲，東作逢秋。草爛獄戶，星低市樓。五將星亡，三臺嶽坼。哀哉天道，遂當明哲。棟樑崩壞，風雲寂滅。北郭長悲，東都永別。幽深此地，宅兆斯憑。山回虎圈，路上魚陵。悲風夜烈，苦霧晨凝。蘭芬菊茂，終古相承。《文苑英華九百十九周兗州刺史廣饒公宇文公神道碑》：唐朝以元凱並進，十有六人，周室以昭穆先封，十有五國。發源纂胄，葉派枝分，開國承家，珠聯璧合，是用克明俊德，思皇多士，盛德有後，公其裕哉。 公諱常，字子元，豫州滎陽人也。周宣中興，然後樹賢建戚；鄭武有國，然後保姓受氏。荊衡之賦千乘，莫敢加兵；虢會之封十城，翻為獻邑。況復郊門致騎，先迎內史之賓；南宮旦朝，獨識尚書之履。 祖思慶，建威將軍、山陽太守。建威取曹仁之號，可以定名；山陽有王之賢，足觀風俗。考頊，銀青、金紫，方於溫羨、傅祗；鎮南、徵東、比於劉弘、荀顗。報功之冊，則槐路是儀，贈行之典，則荊河惟牧。 公弱齡早慧，幼志夙成，立必正方，言無剿說。青衿知勇，即埋雲夢之蛇；童子仁心，已愛中牟之雉。始遊庠塾，不無儒者之榮；或見兵書，遂有風雲之志。出忠入孝，事盡於心，修身立名，理窮於性。大統三年，起義華陽，先登廣武，浮潛逾沔，入渭亂河。蒙授永安縣開國男輔國將軍。自爾長從太祖，入為帳內都督；河橋接戰，秋水則三月不流；洛城揮鋒，金墉則一月路斷。西京不賓，羌戎侵軼，城如飛鳥，地有伏龍。公以金僕裁抽，靈鉟暫舉，蜂目已奔，狼心遂革。遷平東將軍帥都督。十五年，襲父封魏昌縣開國伯，轉大都督。魏後三年，授使持節、車騎大將軍、儀同三司。黃權受詔，嘉其入魏之功；竇憲當官，賞其平戎之策。公之此授，勳庸著矣。進爵廣饒縣開國公，邑五百戶。保定三年，授都督羅州諸軍事、羅州刺史，仍領金州兵馬，應接上庸公於文谷路。溪澗崢嶸，巖崖豁，山窮水斷，馬束橋飛，中孚既開，雙城即款。往者申息盡掩，江、黃無援，涔陽極浦，亟犯風塵，夏首西浮，頻遭鋒鏑。公以伏波受，樓船誓眾，入橫江之陣，進下瀨之兵。越客文身，湛盧終去；吳人長鬣，艅艎遂還。建德四年，授使持節、開府儀同大將軍。公孫敖下光祿之塞，諸葛誕勒丸都之山，公之處焉，差無慚德。四方雜俗，天下殊風，以君廉能，使乎觀察。馳傳擁節，揚旌持斧。既乘驄馬，仍被繡衣，群盜累足，貴戚斂手。鄉亭留宿，幸無歸忌之疑；公車奏事，寧有反支之日。是使陽球司隸，無所申威，鮑恢都官，因人成事。 高祖武皇帝以仲春誓眾，甲子濟河。公仗劍六軍，披圖八陣。譬彼張遼，前鋒而報魏主；方之耿，先戰而待蕭王。及乎九州同，四奧既宅，遂得功參勇爵，名入嶄，授上開府，增邑五百戶。加以舉功行賞，推恩分邑，兼乘而反光乎譙郡之城，載寶而歸照於臨漳之水。即日賜姓宇文，與國同族。婁敬上書於鹿輅，項伯舞劍於鴻門，公之此榮，足為連類。以公績著屯險，誠貫風霜，其年授使持節、督東徐州諸軍事、徐州刺史，宣政元年，授都督南兗州諸軍事、南兗州刺史。作牧濟河，風行於雷澤；建海岱，化被於淮、沂。帷入境，貪殘者解印；冕旒從政，仁義者郊迎。豈直白石開渠，青鹽換粟，祥雲入境，行雨隨軒而已哉。 在任遘疾，薨於方鎮，皇甫嵩監御斯牧，賢能刺史；荀中郎連率此則，中興方伯。英聲茂實，公之有焉。詔贈某官，諡某公，禮也。以大象二年十一月十日歸葬於滎陽之某山舊墓。九原悽愴，趙文子其何言；駟馬悲鳴，滕成公其已遠。若夫勒鼎刊碑，銘功頌德，陳其令範，必在生前。嗟乎！此之樹碑，異乎洙、泗之水；此之勒石，異乎燕然之山。嗚呼哀哉！乃為銘曰： 高陽之子，少典之孫。蒼林遠遘，若水遙源。公侯復始，鐘鼎逾繁。承基纂胄，建國開藩。我壯我武，既公既侯。緇衣出鄭，卿士歸周。魚陵北上，滎澤東流。河移酸棗，雨粟陳留。祖守南邦，考鎮東部。兩龜回印，雙蛇結綬。日察陰陽，星佔長柳。是曰世載，其名不朽。事親之道，孝以立身。事君之道，忠以立仁。今君嗣德，一此君親。如松之茂，如竹之筠。功參荊棘，職主兵戈。北臨青嶺，南通白波。直雲橫塞，長星渡河。陳開沙斷，師移灶多。舉功行賞，封疆受位。宮室鏤圭，山河分地。決勝千里，謀深計秘。建武功成，名連星次。建濟漯，擁節龜蒙。既蠶桑土，實撫梧桐。野無異氣，河無別風。吳亭楚壁，莫敢彎弓。倏忽身世，俄然松賈。路轉銅魚，山回石馬。武侯之廟，欒公之社。望此高碑，悽然淚下。。 神道碑和墓誌 鄭常的神道碑名為《周兗州刺史廣饒公宇文公神道碑》，墓誌名為《周大將軍上開府廣饒公鄭常墓誌銘》，都由庾信撰寫，收錄於《庾子山集》和《文苑英華》中。 家庭 祖父 鄭思慶，北魏建威將軍、山陽郡太守 父親 鄭頊，西魏儀同三司、豫州刺史 兄弟 鄭師，隋朝祠部員外郎 子女 鄭神符 參考資料 Category 滎陽鄭氏 Category 西魏縣男 Category 西魏縣伯 Category 北周縣伯 Category 北周縣公 Category 西魏北周賜姓氏者 賜